OzLabs/hebrew-wiki-articles huggingface dataset:
Unbroken

Unbroken (בעברית: בלתי שביר/ה) הוא אלבום האולפן השלישי של דמי לובאטו. האלבום יצא לאור ב-20 בספטמבר 2011 על ידי חברת התקליטים הוליווד רקורדס.

לובאטו תיארו את Unbroken כאלבום יותר בוגר ו"פופי" מהאלבומים הקודמים, שאופיינו בעיקר בסגנון פופ רוק, כאשר מודגשים בו הז'אנרים פופ וה-R&B. בהמשך לכך, הודו שהאלבום הושפע מזמרת ה-R&B הברבדית ריהאנה, כשעבדו על האלבום. בעוד שהמילים שנכתבו בחלק משירי האלבום הושפעו רבות מהקשיים האישיים של לובאטו, קיימות מילים קלילות יותר בשירים המדברים על נושאים כמו אהבה, בין אישית ושוויונית, העצמה אישית והנאה מהחיים.

האלבום קיבל ממבקרי המוזיקה ביקורות חיוביות בעיקר, שציינו לטובה את שירי הבלדות באלבום ושיבחו את הווקאליות של לובאטו, בעוד שלדעת המבקרים הביקורתיים יותר הוא היה "לא בוגר", והם ביקרו לרעה את כמות "שירי המסיבות" באלבום. אך המעריצים התלהבו מהאלבום, והמצעדים הוכיחו למבקרים אחרת כאשר האלבום הפך הצלחה מסחרית ברחבי ארצות הברית בהגיעו למקום הרביעי במצעד בילבורד 200, לאחר שהאלבום הגיע להיקף מכירות של כ-97,000 עותקים בשבוע הראשון ליציאתו, ובהמשך אף הוכפל ההיקף פי יותר מחמישה כאשר נמכרו יותר מ-500,000 עותקים שהכתירו את האלבום כאלבום זהב. אמנם ההצלחה לא נעצרה שם, והצגתו הבינלאומית של האלבום הכניסה אותו למצעדים שונים ברחבי העולם, בין היתר במדינות קנדה, מקסיקו, איטליה, ספרד, שווייץ, אוסטרליה וניו זילנד, כאשר בברזיל אף קיבל את התואר אלבום פלטינה ובצ'ילה והפיליפינים הגיע למעמד גבוה יותר של אלבום זהב.

הסינגל המוביל מהאלבום שנקרא "Skyscraper", יצא לאור חודשיים לפני יציאת האלבום השלם וזכה להצלחה מסחררת כאשר הגיע למקום העשירי במצעד בילבורד הוט 100, דבר שהפך אותו לסינגל השני הכי מצליח במצעדים של לובאטו, אחרי הסינגל "This Is Me", מפסקול הסרט "קאמפ רוק". בהמשך נמכר הסינגל ביותר ממיליון עותקים ברחבי ארצות הברית והפך ללהיט הפלטינה הראשון של לובאטו. במצעדים מחוץ לארצות הברית, השיר זכה להגיע ל-20 העליונים במצעדים שבקנדה, ניו זילנד וסקוטלנד. הסינגל התקבל בברכה אצל מבקרים, שאף ציינו את "Skyscraper" כשיר הבולט של האלבום. נכון לדצמבר 2014, האלבום נמכר ביותר מ-800,000 עותקים ברחבי העולם.

== רשימת שירים ==

== מצעדים ותארים ==

== נתוני מכירות ==
{| class="wikitable sortable"
!מדינה
!תואר
!עותקים
|-
!ארצות הברית (RIAA)<ref></ref>
| rowspan="3" |זהב
|527,000<ref></ref>
|-
!ברזיל (Pro-Música Brasil)<ref></ref>
|20,000
|-
!הפיליפינים (PARI)<ref></ref>
|7,500
|}

== מועמדויות ופרסים ==
{| class="wikitable"
! שנה !! טקס !! קטגוריה !! מועמדות !! הערות
|-
| rowspan=2|2011 || Capricho Awards || שיר בינלאומי || rowspan=3|Skyscraper || 
|-
| פרסי בחירת הנוער || בחירת המוזיקה: השיר של הקיץ || 
|-
| rowspan=3|2012 || פרסי הווידאו-קליפים של MTV || השיר הטוב ביותר עם מסר || 
|-
| rowspan=2|פרסי בחירת הנוער || בחירת המוזיקה: שיר אהבה || rowspan=2|Give Your Heart a Break || 
|-
| בחירת המוזיקה: השיר של הקיץ || 
|}

==קישורים חיצוניים==

== הערות שוליים ==

קטגוריה:אלבומי 2011
קטגוריה:אלבומי דמי לובאטו
קטגוריה:אלבומים באנגלית
קטגוריה:אלבומים שהופקו על ידי דרימלאב
קטגוריה:אלבומים שהופקו על ידי טובי גד
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי ראיין טדר
קטגוריה:אלבומים שהופקו על ידי רוק מאפיה
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי פלטינה בארצות הברית
קטגוריה:אלבומי פלטינה בברזיל
קטגוריה:אלבומי חברת הוליווד רקורדס
Live Your Life

Live Your Life (בעברית: חֲיֵה את חייך) הוא שיר של הראפר האמריקאי T.I. בהשתתפות הזמרת ריהאנה, מאלבום האולפן השישי שלו, "Paper Trail". השיר יצא לאור ב-23 בספטמבר 2008 כסינגל השלישי מהאלבום. הז'אנר של השיר הוא היפ הופ מעורבב עם אלמנטים של אר אנד בי עכשווי.

השיר זכה להצלחה רבה בעולם ומכר 5.5 מיליון עותקים. בארצות הברית, השיר מכר 6.4 מיליון עותקים, מה שהופך אותו לאחד מהסינגלים הנמכרים ביותר, והגיע למקום הראשון במצעד הפזמונים בילבורד הוט 100. גם בממלכה המאוחדת השיר זכה להצלחה והגיע למקום השני במצעד הסינגלים הבריטי עם מכירות של 400,000 עותקים עד כה.

==מיקומי שיא==

== קישורים חיצוניים ==

==הערות שוליים==

קטגוריה:שירי ריהאנה
קטגוריה:שירים באנגלית
קטגוריה:וידאו קליפים שבוימו על ידי אנתוני מנדלר
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אטלנטיק רקורדס
משה סובל

משה סובל (נולד בשנת 1964) הוא נשיא בית המשפט המחוזי בירושלים מאז 1 בפברואר 2023.

==ביוגרפיה==
נולד וגדל בירושלים, נכדו של הרב שלמה סובל ונינו של הרב בן ציון ידלר. למד בישיבה התיכונית חורב ולאחר מכן למד במשך שנתיים בישיבת חברון. התגייס לצה"ל ושירת במקהלת הרבנות הצבאית.

בשנת 1991 סיים לימודי משפטים באוניברסיטה העברית בירושלים, וכעבור שנתיים הוסמך כעורך דין.

בשנות ה-90 ניצח על מקהלת הילדים פרחי ישורון והפיק עמה אלבום של מוזיקה חסידית.

במשך תקופה עבד כעורך דין עצמאי, ולאחר מכן עבד במחלקה המשפטית של בנק טפחות. שימש כעוזר משפטי בבית המשפט העליון בלשכת השופט יצחק זמיר. כמו כן שימש כמורה מן החוץ בפקולטה למשפטים של האוניברסיטה העברית.

בשנת 2001 התמנה לשופט בבית משפט השלום בירושלים. בשנת 2007 התמנה לשופט בית המשפט המחוזי בירושלים.

בשנת 2023 מונה לנשיא בית המשפט המחוזי בירושלים.

==מפסיקותיו==
בשנת 2008 פסק כי אריה דרעי לא יוכל להתמודד על ראשות עיריית ירושלים מפני שלא תמו שבע שנים מתום תקופת המאסר שנגזרה עליו, לפני קיצורה בידי ועדת השחרורים.

בשנת 2011 דחה את דרישתו של העיתון הגרמני דר שפיגל כי תביעת הדיבה שהגיש נגדו השחקן גיל קופטש תידון בגרמניה ולא בישראל.

בשנת 2013 דן בעניינו של ארגון נשות הכותל וקבע כי בג"ץ שדן בנושא בעבר לא התכוון לקבוע ש"מנהג המקום" הוא לפי הפרשנות האורתודוקסית, אלא לפי "פרשנות פלורליסטית-חילונית-לאומית".

סובל נמנה עם הרכב השופטים שדן את אהוד אולמרט. לפני כן היה בהרכב השופטים ששמע את עדותו המוקדמת של משה טלנסקי.

==קישורים חיצוניים==
* 

==הערות שוליים==

קטגוריה:משפחת גולדברג-ידלר
קטגוריה:שופטי בית המשפט המחוזי בירושלים
קטגוריה:בוגרי ישיבת חורב-ירושלים
קטגוריה:בוגרי ישיבת חברון כנסת ישראל
קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:חברי מקהלת הרבנות הצבאית
קטגוריה:נשיאי בית המשפט המחוזי בירושלים
קטגוריה:ישראלים שנולדו ב-1964
לילי פרומט

לילי לינדה פרומט (באסטונית: Lilli Linda Promet; 16 בפברואר 1922, פצרי (בימינו פצ'ורי), רוסיה – 16 בפברואר 2007, טאלין) הייתה סופרת ועיתונאית אסטונית. נודעה במיוחד כמחברת סיפורים קצרים וכן מספר רומנים.

==חייה==
לילי פרומט נולדה בשנת 1922 בפצרי, במחוז הדרום-מזרחי פצרימה של אסטוניה העצמאית מלפני מלחמת העולם השנייה, בימינו חלק מרוסיה, כבת של הצייר האסטוני אלכסנדר פרומט (1879–1938) ושל אשתו הראשונה, אולגה.
אחרי שסיימה את בית הספר היסודי מס' 18 נרשמה בשנת 1935 לבית הספר לאמנות יישומית, מחלקת קרמיקה, אותו סיימה באביב 1940. בסתיו 1940 התקבלה לעבוד בעיתון Noorte Hääl (נורטה הל). ביוני 1940 מולדתה נכבשה על ידי ברית המועצות שהנהיגה בה משטר קומוניסטי. אחרי שגרמניה הנאצית פלשה לברית המועצות, לרבות לאסטוניה, לילי פרומט ומשפחתה פונו על ידי השלטונות הסובייטים מזרחה לטטרסטן. בקיץ 1943 היא התקבלה לעבוד בתחנת הרדיו בשפה האסטונית ששידרה מלנינגרד הנצורה על ידי הנאצים. בשובה למולדתה, בשנים 1944–1951 עבדה פרומט כעיתונאית.
בימי השלטון הסובייטי הייתה פרומט חברה במפלגה הקומוניסטית האסטונית.

לילי פרומט נפטרה בשנת 2007 בגיל 85 בטאלין. היא הובאה לקבורה בבית הקברות מצאקלמיסטו בטאלין.
===חייה הפרטיים===
היא הייתה נשואה לסופר ראלף פארווה (1919–2011). בנם, ראלף ר. פארווה (1946–1998) היה עיתונאי ופוליטיקאי, חבר בפרלמנט של אסטוניה ("ריגיקוגו") בשנים 1992–1995.

==פרסים ואותות כבוד==
*1971 - תואר סופרת מצטיינת של אסטוניה הסובייטית
*1989 - חברה לשם כבוד של איגוד אנשי הקולנוע באסטוניה

==ספריה==
*1958 - Ainult puhtas armastusest (רק אהבה טהורה) מיניאטורות וסיפורים
*1958 Püha kunsti jüngrid (חסידי האמנות הקדושה) - סיפורים
*1958 - 3x Pakitud Kohver eisipilte saksamaalt, Bulgaariast ja soomest (מזוודה ארוזה X3 - חוויות מסע בגרמניה, בולגריה ופינלנד) עם בעלה, ראלף פרווה
*Roosa kübar (1961) (הכובע הוורוד)
*Meesteta küla (1962 כפר ללא נשים - רומן)
*1963 -*Kohtumine Marianne'iga - סיפורי מסע - עם רלף פרווה
*Lamav tiiger (1964) (נמר נח)
*1965 - 7kirja Poolast ספורי מסע בפולין עם רלף פרווה
*1965 - Imelik raamat (ספר מוזר) פובליציסטיקה
*Kes levitab anekdoote? (1967) מי הפיץ את הבדיחות?
* Taputilgake (1968), ספר אגדות
*Iibelpuu (1970) שירים
*Primavera (1971, ), רומן על אהבה, שבמרכזו מסע לאיטליה
*1973 - Los Caprichos - דרמה
*Raamita pildid (1976,) מסות
* Tüdrukud taevast (1979) (נערות מן השמיים)
*1982 - Else, Teeba prints דרמה
* (1984) ציור של קיץ וסיפורים אחרים
*Kuningal on häda 1989 (היגון של המלך) מחזה לילדים
*Õhtusel alleel (1989) שירים
*Iisabel: Romaan (1992) (איזבל: רומן אהבה)
*Aheldatud muusa (1997) (מוזה מוגבלת) יומן 1982–1987

==תסריטי סרטים==
*Tütarlaps mustas (1966) (הבחורה בשחור)
*Roosa kübar (1963) " (בימוי: וליו קספר)

==קישורים חיצוניים==
* [http://epl.delfi.ee/news/kultuur/lilli-promet-on-kogenud-imesid.d?id=50913097 מאמר לרגל מלאת גיל 80], באתר Eesti Päeveleht 
מאמר מאת Margit Adorf Lilli Promet on kogenud imesid
* [https://web.archive.org/web/20140116082645/http://www.videvik.ee/?id=1254 מאמר Ellen Kadi Kask 15-2-2007 בכתב העת Juubelijuttu Lilli Prometist]
* 
* [http://n2ited.wordpress.com/2013/11/27/koera-surm/ נובלה Koera surm -מות הכלב באסטונית ]

קטגוריה:סופרות אסטוניות
קטגוריה:מקבלי עיטור הידידות בין העמים
קטגוריה:מקבלי עיטור אות הכבוד
קטגוריה:ילידות 1922
קטגוריה:נפטרות ב-2007
קטגוריה:נפטרים ב-2007
עאטף צדקי

עאטף מחמד נגיב צדקי (בערבית: عاطف محمد نجيب صدقى, 29 באוגוסט 1930 - 25 בפברואר 2005) היה פוליטיקאי מצרי, אשר כיהן בתפקיד ראש ממשלת מצרים בין השנים 1986-1996.

==חייו הפרטיים==
צדקי נולד בשנת 1930 בעיר טנטא שבדלתא של הנילוס. בהכשרתו הוא עו״ד וכלכלן. את הדוקטורט בכלכלה קיבל מאוניברסיטת פריז.

בשנת 1986 החליף את עלי לוטפי מחמוד בתפקיד ראש ממשלת מצרים.

נפטר בתאריך 25 בפברואר 2005 בבית חולים בקהיר.

==קריירה פוליטית==
כראש הממשלה, צדקי פיקח, ולעיתים אף מתח ביקורת על רפורמות שהוצעו על ידי קרן המטבע הבינלאומית. בנובמבר 1993, הוא ניצל מניסיון התנקשות בקהיר, שבוצע על ידי קבוצה אסלאמית מיליטנטית, כאשר במהלך ניסיון ההתנקשות נהרגה תלמידת בית ספר. ב -2 בינואר 1996, הוא, יחד עם ממשלתו, התפטר מתפקידו, וכעבור יומיים הוחלף על ידי יורשו, כמאל גנזורי.

תקופת כהונתו של צדקי כראש ממשלת מצרים היא הארוכה ביותר בהיסטוריה של ראשי ממשלת מצרים, מאז סוף שלטונה של האימפריה העות'מאנית במדינה בשנת 1914.

==קישורים חיצוניים==

* 

==הערות שוליים==

קטגוריה:ראשי ממשלת מצרים
קטגוריה:מצרים שנולדו ב-1930
קטגוריה:מצרים שנפטרו ב-2005
ווסטוק 3

ווסטוק 3 (ברוסית: Восток-3) הייתה החללית המאוישת השלישית בתוכנית ווסטוק ששוגרה לחלל. על סיפון החללית טס הקוסמונאוט אנדרייאן ניקולאייב. לראשונה בחלל היו בו-זמנית שתי חלליות (חללית ווסטוק 4 שוגרה למחרת). 

במהלך טיסה של ווסטוק 2 גרמן טיטוב הרגיש לא טוב במשך חלק משמעותי של הטיסה. באותו זמן הסיבות לכך לא היו ברורות ולכן היה וויכוח האם להמשיך בהארכת משך הטיסות. סרגיי קורוליוב לחץ על שיגור החללית לשלושה ימים. ראשי תוכנית הכנת הקוסמונאוטים דאגו מתופעות לא ידועות והיו מעוניינים לא להאריך את משך הטיסה לתקופה כה ארוכה. בסופו של דבר לפי החלטת ניקיטה חרושצ'וב החללית שוגרה לחלל לכמעט 4 ימים.

אחת המטרות של הטיסה הייתה להשוות התנהגות של שני טייסים במצבים דומים. בהתאם לניסיון שנצבר ניקולאייב הרחיב הכנות להיבטים שונים של הטיסה במדמה טיסה. כבר ביום הראשון של הטיסה ניקולאייב שחרר את עצמו מהכיסא וריחף בתא הטייס במצב של חוסר משקל. לאחר שיגור של ווסטוק 4 החלליות התקרבו למרחק של כ-6 ק"מ ודיווחו על קשר עין. כמו כן לראשונה נוצר קשר רדיו בין החלליות. 

מרכז הפיקוח הסובייטי צבר ניסיון בעבודה מול מספר חלליות בו זמנית.

במהלך הטיסה הושם דגש מיוחד על המצב הבריאותי של הקוסמונאוטים גם במהלך השינה. במשך כול הטיסה הועברו למרכז הפיקוח נתונים בריאותיים שונים.

החללית ביצעה נחיתה מוצלחת בסביבת העיר קרגנדה (בקזחסטן של היום). 

ואלרי ביקובסקי היה טייס גיבוי.
==קישורים חיצוניים==

* [https://nssdc.gsfc.nasa.gov/nmc/spacecraft/display.action?id=1962-036A נתוני הטיסה]
* [http://www.spacefacts.de/mission/english/vostok-3.htm תיאור המשימה]
* [https://www.russianspaceweb.com/vostok3.html טיסת ווסטוק 3]

קטגוריה:תוכנית ווסטוק
קטגוריה:1962 בברית המועצות
בראד פרידל

בראדלי האוורד פרידל (באנגלית: Bradley Howard Friedel; נולד ב-18 במאי 1971) הוא כדורגלן עבר אמריקאי ששיחק בעמדת השוער, וכיום מאמן קבוצת ניו אינגלנד רבולושן.

פרידל שיחק כדורגל בליגת המכללות וייצג את הנבחרת של אוניברסיטת קליפורניה בלוס אנג'לס, ובעקבות כך זומן לסגל נבחרת ארצות הברית לקראת מונדיאל 1994 שנערך בארצות הברית, אך לא שיחק במהלך הטורניר. ב-1995 חתם על חוזה מקצועני ראשון כאשר הצטרף לקבוצת ברונדבי מליגת העל הדנית. לאחר תקופה קצרה חתם בגלאטסראיי מליגת העל הטורקית, וזכה עמה בסופר קאפ הטורקי. ב-1996 חזר לארצות הברית ושיחק עונה אחת בקולומבוס קרו, בה נבחר לשוער השנה של ליגת ה-MLS.

בסוף שנת 1997 חתם פרידל בקבוצת ליברפול מהפרמייר ליג האנגלית, שם שימש כשוער מחליף לדייוויד ג'יימס, ועד שנת 2000 ערך 30 הופעות בקבוצה בכל המסגרות. לאחר מכן עבר לבלקברן רוברס וסייע לה להעפיל לפרמייר ליג בשנת 2001. פרידל שיחק בבלקבורן עד שנת 2008 וערך 289 הופעות במדי הקבוצה. לאחר מכן הגיע לאסטון וילה, במדיה שיחק שלוש שנים. באוגוסט 2011 עבר פרידל לטוטנהאם הוטספר. את הופעת הבכורה שלו בטוטנהאם ערך בהפסד 0–3 למנצ'סטר יונייטד, והוא פתח בהרכב בכל המשחקים בעונת 2010/2011. בעונת 2012/2013 הגיע הוגו לוריס לקבוצה ופרידל הפך לשוער השני של הקבוצה.

ביוני 2015 פרש ממשחק פעיל.

פרידל שיחק בנבחרת מ-1992 ועד 2005, ולזכותו 82 הופעות במדי הנבחרת.

==קישורים חיצוניים==

קטגוריה:כדורגלנים אמריקאים
קטגוריה:שוערי כדורגל אמריקאים
קטגוריה:כדורגלני ברונדבי
קטגוריה:כדורגלני גלאטסראיי
קטגוריה:כדורגלני קולומבוס קרו
קטגוריה:כדורגלני ליברפול
קטגוריה:כדורגלני בלקברן רוברס
קטגוריה:כדורגלני אסטון וילה
קטגוריה:כדורגלני טוטנהאם הוטספר
קטגוריה:כדורגלני נבחרת ארצות הברית
קטגוריה:אוהיו: כדורגלנים
קטגוריה:בוגרי אוניברסיטת קליפורניה בלוס אנג'לס
קטגוריה:כדורגלנים באולימפיאדת ברצלונה (1992)
קטגוריה:כדורגלני קופה אמריקה 1993
קטגוריה:כדורגלני גביע הזהב 1993
קטגוריה:כדורגלני מונדיאל 1994
קטגוריה:כדורגלני קופה אמריקה 1995
קטגוריה:כדורגלני גביע הזהב 1996
קטגוריה:כדורגלני גביע הזהב 1998
קטגוריה:כדורגלני מונדיאל 1998
קטגוריה:כדורגלני גביע הקונפדרציות 1999
קטגוריה:כדורגלני גביע הזהב 2000
קטגוריה:כדורגלנים באולימפיאדת סידני (2000)
קטגוריה:כדורגלני מונדיאל 2002
קטגוריה:כדורגלנים אולימפיים אמריקאים
קטגוריה:מאמני כדורגל אמריקאים
קטגוריה:מאמני ניו אינגלנד רבולושן
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1971
גבת תחתית

גבת תחתית הייתה תחנת ניסיונות חקלאית למרגלות קיבוץ גבת בעמק יזרעאל, שעסקה במחקר חקלאי בהנחייתו של יצחק וולקני, ושבתחומה התקיימו קורסי מפקדים של ארגון ההגנה בשנת 1937.

המקום נבחר עקב קרבתו למסילת העמק ולצירי תנועה. ערב מלחמת העולם השנייה (סוף 1937) הוקם במקום על ידי הבריטים מנחת מטוסים מאולתר שהוסב לשדה תעופה (1941) רמת דוד, שלימים הפך להיות בסיס חיל האוויר ברמת דוד.

== לקריאה נוספת ==
* [http://www.kotar.co.il/KotarApp/Viewer.aspx?nBookID=23402222&ts=1386161259891#345.9457.6.fitwidth יהודה סלוצקי, קיצור תולדות ההגנה], הוצאת משרד הביטחון, 1986, (עמוד 195-196)
* יגאל שפי, סיכת מם מם בהוצאת משרד הביטחון (עמוד 54)
== קישורים חיצוניים ==
ביטאון חיל האוויר - גיליון 154, דצמבר 2003 - [http://www.iaf.org.il/1224-21676-he/IAF.aspx רמת דויד]

קטגוריה:עמק יזרעאל
קטגוריה:ארץ ישראל: חקלאות
קטגוריה:ההגנה
קטגוריה:גבת
Cab

CAB (נקראים גם Cabinet) הוא פורמט של קובצי ארכיון במערכות ההפעלה של Microsoft Windows התומך בדחיסה שאינה מאבדת נתונים, ואישורים דיגיטליים מוטמעים, המשמשים לתחזק בהרשאה המתאימה את הארכיון. לקובצי CABinet יש את הסיומת .CAB, והם ניתנים לזיהוי על ידי ארבעת הסיביות הראשונות שלהם, MSCF. קובצי Cabinet נודעו בתחילה כ"קובצי היהלום". קיימים כלים לטיפול בקובץ גם במערכות הפעלה אחרות

CAB משתמש באלגוריתמים הבאים לשם הדחיסה:
*DEFLATE - הומצא על ידי פיל כץ, הכותב של פורמט הקבצים ZIP.
*Quantum compression - הרישיון התקבל מדייוויד סטפורד הכותב של ארכיון Quantum.
*LZX - הומצא על ידי יונתן פורבס וטומי פאוטנן, ניתן למיקרוסופט כשפורבס הצטרף לחברה.
==מבנה הקובץ==
ארכיון CAB יכול להכיל עד 65535 תיקיות CAB. כל אחת מהן יכולה להכיל 65535 קבצים. תיקייה של CAB היא רשימה נטולת שם של קבצים כשכל אחד מופיע עם הנתיב אליו. בשל מבנה זה לא ניתן לאחסן תיקיות ריקות בפורמט.

==קישורים חיצוניים==
*[http://msdn2.microsoft.com/en-us/library/ms974336 Microsoft CABinet SDK]
==הערות שוליים==

קטגוריה:פורמטי קבצים
סרגיי פסנקו (האב)

סרגיי לאונידוביץ' פסנקו (האב) (באוקראינית: Фесенко Сергій Леонідович; נולד ב-29 בינואר 1959) הוא שחיין עבר מאוקראינה שהתחרה עבור ברית המועצות. אלוף אולימפי (מוסקבה 1980) במשחה ל-200 מטר פרפר, פעמיים סגן אלוף עולם (ברלין 1978 וגואיאקיל 1982) במשחה ל-400 מטר מעורב אישי ובמשחה ל-200 מטר פרפר, בהתאמה ופעמיים ברציפות אלוף אירופה (ינקפינג 1977 וספליט 1981) במשחה ל-400 מטר מעורב אישי.

==קורות חייו==
פסנקו נולד בקייב. הוא בוגר אוניברסיטת קייב בחינוך גופני.

===אלוף אירופה===
באליפות אירופה שנערכה בינקפינג שבשוודיה בשנת 1977 זכה פסנקו במדליית זהב במשחה ל-400 מטר מעורב אישי בתוצאה של 4:26.83 דקות.

===סגן אלוף עולם===
באליפות העולם בשחייה שנערכה בברלין, באותה העת מערב גרמניה בשנת 1982 זכה פסנקו במדליית כסף במשחה ל-400 מטר מעורב אישי בתוצאה של 4:22.29 דקות, אחרי ג'סי ואסאלו מארצות הברית שקבע שיא עולם חדש של 4:20.05 דקות ולפני אנדראש הרגיטאי מהונגריה (4:27.04 דקות).

===אלוף אולימפי===
באולימפיאדת מוסקבה (1980) זכה פסנקו בשתי מדליות, זהב וכסף. מדליית זהב, במשחה ל-200 מטר פרפר בתוצאה של 1:59.76 דקות, לפני פיל האבל מבריטניה (2:01.20 דקות) ורוג'ר פיטל ממזרח גרמניה (2:01.39 דקות) ומדליית כסף, במשחה ל-400 מטר מעורב אישי בתוצאה של 4:23.43 דקות, אחרי בן ארצו אלכסנדר סידורנקו שקבע שיא אולימפי חדש של 4:22.89 דקות ולפני זולטאן וראסטו מהונגריה (4:24.24 דקות).

באליפות אירופה שנערכה בספליט באותה העת יוגוסלביה בשנת 1981 זכה פסנקו בשתי מדליות, זהב וארד. מדליית זהב, במשחה ל-400 מטר מעורב אישי בתוצאה של 4:22.77 דקות ובכך הגן על תוארו ומדליית ארד במשחה ל-200 מטר פרפר בתוצאה של 2:00.48 דקות.

באליפות העולם בשחייה שנערכה בגואיאקיל, שבאקוודור בשנת 1982 זכה פסנקו בשתי מדליות, כסף וארד. מדליית כסף, במשחה ל-200 מטר פרפר בתוצאה של 1:59.91 דקות, אחרי מיכאל גרוס מגרמניה שקבע שיא אליפות חדש של 1:58.85 דקות ולפני שיאן העולם קרייג בירדסלי מארצות הברית (2:00.08 דקות) ומדליית ארד, במשחה ל-400 מטר מעורב אישי בתוצאה של 4:23.29 דקות, אחרי ריקרדו פראדו מברזיל שקבע שיא עולם חדש של 4:19.78 דקות וינס פיטר ברנדט ממזרח גרמניה (4:23.02 דקות).

באליפות אירופה שנערכה ברומא שבאיטליה בשנת 1983 זכה פסנקו במדליית כסף, במשחה ל-200 מטר פרפר בתוצאה של 1:59.74 דקות, אחרי מיכאל גרוס שקבע שיא עולם חדש של 1:57.05 דקות.

== חייו האישיים ==
בשנת 1982 נישא פסנקו לאירנה פסנקו, חברתו מבית הספר. לזוג נולדו שני בנים, סרגיי פסנקו ג'וניור (נולד ב-1982) , ייצג את אוקראינה ב-3 אולימפיאדות בתחרויות השחייה (סידני 2000, אתונה 2004 ובייג'ינג 2008) וקירילו פסנקו (נולד ב-1986), ייצג את אוקראינה באליפות אירופה בשחייה (בודפשט 2006). לאחר שפרש משחייה תחרותית בשנת 1984 החל פסנקו לעבוד כמאמן שחייה.

== שיאים אישיים ==
* 100 מטר פרפר: 56.95 שניות (1980)
* 200 מטר פרפר: 1:59.52 דקות (1984) 
* 200 מטר מעורב אישי: 2:06.34 דקות (1981)
* 400 מטר מעורב אישי: 4:22.10 דקות (1980)

== תארים והישגים ==
* פסנקו זכה במהלך הקריירה שלו ב-6 תוארי אליפות ברית המועצות אישיים בשחייה.

== קישורים חיצוניים ==

קטגוריה:אלופים אולימפיים מברית המועצות
קטגוריה:שחיינים סובייטים
קטגוריה:מאמני שחייה
קטגוריה:אלופים אולימפיים: שחיינים
קטגוריה:שחייני פרפר
קטגוריה:שחייני מעורב אישי
קטגוריה:שחיינים באולימפיאדת מוסקבה (1980)
קטגוריה:מאמני ספורט אוקראינים
קטגוריה:אוקראינים שנולדו ב-1959
ארץ ישראל הישנה והטובה חלק ה' - נוסטלגיה

ארץ ישראל הישנה והטובה חלק ה': נוסטלגיה הוא אלבום של הזמר הישראלי אריק איינשטיין משנת 1984. זהו החלק החמישי והאחרון בסדרת "ארץ ישראל הישנה והטובה", והוא כולל שירים שחלקם בוצעו בידי איינשטיין באלבומיו הקודמים ובשלישיית גשר הירקון - בעיבודים חדשים.

מלבד איינשטיין, על עטיפת האלבום הקדמית זוכים לקרדיט גם שם טוב לוי, יוני רכטר ויצחק קלפטר, אשר עיבדו את שירי האלבום, ויהודית רביץ שהשתתפה בשירה ובקולות רקע.

== רשימת רצועות ==

==קרדיטים==
*אריק איינשטיין: שירה
*שם טוב לוי: חליל, קולות רקע, פסנתר ופנדר, סינטיסייזר
*יצחק קלפטר: גיטרות
*יוני רכטר: פסנתר, פנדר, סינטיסייזר, סינטי בס
*יהודית רביץ: שירה וקולות רקע
*מיקי שביב: גיטרה בס
*אלון הלל: תופים וכלי הקשה
*גורי אגמון: סקסופון בריטון, קלרינט, קלרינט בס
*יצחק מרקובצקי וקבוצה מתוך התזמורת הפילהרמונית הישראלית: כלי מיתר ואבוב
*סטיוארט טיילור, קווין קובק, יהושע פסטרנק: טרומבון
*מפיק: מיכאל תפוח
*טכנאי הקלטה: גיא יפה ויעקב מורנו
*מיקס: גיא יפה
*עוזרי טכנאי: מרק רוטוול וסיריל רוזנבלום
*AIRBRUSH: יונה אידינגר
*סדר צילום: "סטודיה"
*צילום: מנחם סקס
*עיצוב לוגו ועטיפה: מנחם רגב

==קישורים חיצוניים==

* [https://open.spotify.com/playlist/1h91jpRIuVqiOecDo7Eq0X?si=9cb8bc16d31d4627&pt=e52ef7b5d6eb6927d23a6dc2cff4ed91 רשימת השמעה של ארץ ישראל הישנה והטובה חלקים א׳-ה׳] ביישום המוזיקה ספוטיפיי
===ביקורות===
* 
* 

קטגוריה:אלבומי 1984
קטגוריה:אלבומי אריק איינשטיין
ה
קטגוריה:אלבומי המשך
קטגוריה:אלבומים בעברית
קטגוריה:אלבומים שהופקו על ידי מיכאל תפוח
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
איימי מאן

איימי מאן (באנגלית: Aimee Mann; נולדה ב-8 בספטמבר 1960) היא זמרת רוק אמריקאית.

==שנות היצירה המוקדמות==
לאחר שסיימה את לימודיה התיכוניים במדינת וירג'יניה, עברה מאן לבוסטון לצורך לימודי מוזיקה. בשנת 1983 היא יסדה יחד
עם רוברט הולמס, ג'ואי פשה ומייקל האוסמאן את להקת הגל חדש Til Tuesday'. בשנת 1985 הוציאה הלהקה את אלבומה הראשון Voices Carry
שנחל הצלחה והגיע עד למקום ה-19 במצעד האלבומים האמריקאי. בהמשך שחררה הלהקה שני אלבומים נוספים עד להתפרקותה בשנת 1990.

==קריירת הסולו==
לאחר פירוק הלהקה יצאה מאן לקריירת סולו. בשנת 1993 יצא אלבום הסולו הראשון שלה Whatever. למרות שזכה לביקורות טובות, האלבום לא הצליח במיוחד והגיע רק למקום ה-127 במצעד האלבומים האמריקאי. שנתיים לאחר מכן הוציאה מאן את אלבומה השני I'm With Stupid. גם במקרה זה זכה האלבום לביקורות טובות אך להצלחה חלקית בלבד מבחינה מסחרית. עם זאת, שירה של מאן That's Just What You Are מתוך האלבום נכלל בפס הקול של הסדרה הפופולרית דאז מלרוז פלייס והגביר את החשיפה הציבורית שלה.

=="מגנוליה" ושנות ה-2000==
בשנת 1999 הקליטה מאן שמונה שירים מקוריים (ובנוסף לכך גם ביצוע חדש לשיר One של הארי נילסון) עבור הפסקול של "מגנוליה", סרטו של הבמאי פול תומאס אנדרסון. השירים היוו את רובו של הפסקול, ושניים מהם אף שולבו בגוף הסרט. הסרט זכה לתהודה רבה והיה מועמד לשלושה פרסי אוסקר, בהם גם עבור שירה של מאן "Save Me", שהיה מועמד בקטגוריית השיר הטוב ביותר. השיר היה מועמד גם לפרס גראמי.

כהמשך להצלחתו של הפסקול של "מגנוליה", הוציאה מאן בשנת 2000 את אלבומה Bachelor No. 2 or, the Last Remains of the Dodo, שהורכב משירים שהופיעו בפסקול ומשירים חדשים. בהמשך העשור הוציאה את האלבומים The Forgotten Arm, Lost In Space ו-Smilers !*&%#@. מאן הוציאה גם אלבום הופעה חיה ואלבום שירי חג מולד. בשנת 2012 הוציאה את אלבום האולפן השמיני שלה, Charmer. בשנת 2017 הוציאה את אלבום האולפן התשיעי שלה, Mental Illness.

בשנת 2018 גילמה זמרת ברים בפרק מתוך סדרת הפשע "הרצח של ורסצ'ה: סיפור פשע אמריקאי". באותה שנה שיחקה גם בתפקיד אורח בסדרה הקומית "תאגיד" <small>(אנ')</small> של ערוץ קומדי סנטרל.

==חייה האישיים==
מאן נישאה לזמר וליוצר מייקל פן (אחיו של השחקן שון פן) בשנת 1997. בני הזוג מתגוררים בלוס אנג'לס.

==דיסקוגרפיה==
=== אלבומי אולפן ===
* 1993: Whatever
* 1995: I'm With Stupid
* 2000: Bachelor No. 2 or, the Last Remains of the Dodo
* 2002: Lost in Space
* 2005: The Forgotten Arm
* 2006: One More Drifter in the Snow - שירי חג מולד
* 2008: Smilers !*&%#@
* 2012: Charmer
* 2017: Mental Illness
* 2021: Queens of the Summer Hotel

=== אלבומים אחרים ===
* 1999: מגנוליה - פסקול
* 2004: Live at St. Ann's Warehouse - אלבום ו-DVD בהופעה חיה

==קישורים חיצוניים==

* 

קטגוריה:בוסטון: אישים
קטגוריה:זמרות רוק אמריקאיות
קטגוריה:זמרות-יוצרות אמריקאיות
קטגוריה:בסיסטיות אמריקאיות
קטגוריה:אמניות גפן רקורדס
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
השעון האסטרונומי בפראג

השעון האסטרונומי בפראג
השעון האסטרונומי בפראג או האורלוגין של פראג (בצ'כית: Pražský orloj) הוא שעון אסטרונומי מימי הביניים, המוצב בכיכר העיר העתיקה שבפראג. השעון הותקן ב-9 באוקטובר 1410, והוא העתיק ביותר בעולם שעדיין פועל.

בתחילת ינואר 2008 הושבת השעון לכחצי שנה של ניקוי ושיפוץ.

==היסטוריה==
המנגנון המקורי של השעון הותקן על ידי השען מיקולאש מקאדן והפרופסור לאסטרונומיה יאן שינדל מאוניברסיטת קארל. ב-1490 הוסיף הרב-אומן האנו את לוח השנה והבובות.

ב-1886 השעון שופץ. 

בתקופת מלחמת העולם השנייה, נשרף בניין העירייה והשעון ניזוק. ורק לאחר המלחמה - ב-1948 הוא שופץ ותוקן. כיום לצורך תפעולו הוא נעזר בכרונומטר.

==מבנה השעון==

פני השעון ניצבים בחזית המערבית של בית העירייה הישן. מנגנון השעון מורכב מכמה חלקים עיקריים: חוגה המציגה את מצג השמש והירח בשמיים, תצוגת בובות בדמות שנים-עשר השליחים, שלד המסמל את המוות המכה על פעמון מדי שעה, תצוגת בובות נוספות, וכן לוח שנה המציג מדליונים של עונות השנה. 
צפייה במחוגי השעון מגלה גם את היום המדויק בחודש ובשנה. השעון מודד שלושה סוגי זמן ארציים: שעון גרמני - שהוא שעון מרכז אירופה, מוצג באמצעות ספרות רומיות מוזהבות(24שעות) וסמן ה'יד'. שעון צ'כיה ישן - שמתחיל בכל יום בשקיעת השמש, מוצג על ידי דיסקה החוגה החיצונית המסתובבת סביב הלוח בספרות גותיות (בהמשך סמן היד המוזהבת) ושעון בבלי - הזמן הבבלי המכונה גם זמן פלנטרי או שעות זמניות, מחלק את היום ל-12 חלקים שוים,מוצג על ידי ספרות שחורות וסמן השמש,
 ונמדד לפי המפגש בין זרוע השמש ובין מישור המילקה
 .

השעון מצלצל מדי שעה עגולה (מתשע בבוקר ועד תשע בערב), ומתחיל במופע: פעמונים מצלצלים והפסלים שסביב השעון מתחילים לזוז באקטים סמליים: היהירות האוחזת בידה מראה, רדיפת הבצע - בדמותו של קמצן עם שק מטבעות, שלד המסמל את המוות (מניד את ראשו מעלה מטה) ואויב הכנסייה, המיוצג על ידי כופר טורקי. לצידי השעון התחתון מופיעים: ההיסטוריון, המלאך, האסטרונום והפילוסוף. החלונות שמעל לשעון נפתחים ובובות המייצגות את שנים-עשר השליחים נעות במעגל. את מופע הבובות חותם תרנגול זהב מקרקר, המגרש את הרוחות שחדרו אליו בחסות חשכת הליל.

לפי אגדה שהייתה קיימת שנים רבות וניתן לשמוע אותה עד היום, השעון נבנה על ידי יאן רוז' (Hanusch) ועוזרו יעקב צ'ך. לפי אותה אגדה מועצת העיר התפעלה מאוד מעבודתו של האמן, עד שציוותה לעוור אותו, על מנת שלא יבנה שעון נוסף בעיר אחרת. בנקמה על המעשה הוא זרק את עצמו על השעון ובמשך שנים רבות המנגנון לא עבד. עד שהצליחו לתקן אותו. אגדה דומה מסופרת גם על שעונים אחרים, דוגמת השעון האסטרונומי בשטרסבורג. אגדה נוספת טוענת כי העיר תסבול אם השעון יוזנח ויחדל לפעול.

== גלריית תמונות ==
<gallery>
Prague ast clock, striking machine DSCN4667.JPG|מנגנון השעון
Kohout na orloji.jpg|תרנגול הזהב
PragueOrlojAniFigRight.jpg|השלד
Astronomical Clock.JPG|המגדל כולו
Saint Bartholomew-Apostles on the Prague Astronomical Clock.jpg|בובת ברתולומאוס הקדוש חולפת בשעה עגולה.
 </gallery>

==ראו גם==
*השעון האסטרונומי בשטרסבורג

==קישורים חיצוניים==

* 
* [http://www.prague.fm/he/7392/השעון-האסטרונומי/ תיאור השעון האסטרונומי] באתר prague.fm
* [http://prague-guide.co.il/השעון-האסטרונומי תיאור השעון האסטרונומי] באתר prague-guide
* [http://www.hayadan.org.il/605th-anniversary-of-prague-astronomical-clock האסטרונומיה שמאחורי השעון האסטרונומי בפראג] באתר הידען

==הערות שוליים==

קטגוריה:שעונים אסטרונומיים
קטגוריה:פראג: מגדלים
קטגוריה:מגדלי שעון
קטגוריה:צ'כיה: מגדלים
אנדריי לברוב

אנדריי לברוב (ברוסית: Андрей Иванович Лавров; 26 במרץ 1962) היה שחקן כדוריד סובייטי ורוסי בעמדת שוער. הוא זכה ב-3 מדליות זהב אולימפיות והשתתף ב-5 אולימפיאדות תוך הגנת שער של 3 נבחרות (ברית המועצות, חבר המדינות, רוסיה). לברוב נחשב לגדול שחקני כדוריד של רוסיה ומהגדולים בעולם.

==ביוגרפיה==
אנדריי לברוב נולד בעיר קרסנודר למשפחת מהנדס בניין ועובדת במרכז המחשוב. כבר בגיל קטן הוא התחיל ללכת לחוגי ספורט שונים ובסופו של דבר בגיל 11 הגיע לכדור יד. הוא הוצב בעמדת שוער והתברר שיש לו כול הכישורים להגיע לספורטאי מצטיין. בגיל 15 לברוב התחיל להשתתף במשחקים של קבוצת בוגרים והוזמן לנבחרת הנוער של ברית המועצות. בשנת 1978, בגיל 16 הוא התחיל לשחק בקבוצת בוגרים שהשתתפה במשחקי ליגת העל בכדוריד.

רק בשנת 1988, כאשר שוער הנבחרת נפצע לברור נכלל בנבחרת ארצו ונשלח למשחקים האולימפיים. במעמד זה הוא זכה במדליית זהב והפך לשוער ראשי של נבחרת ברית המועצות. עם הנבחרת הוא השתתף בתחרויות שונות ובמקביל זכה עם מועדון שהוא שיחק בו בתואר אלוף ברית המועצות.

לאחר התפרקות ברית המועצות לברוב עם משפחתו נסע לגרמניה ושיחק בקבוצה המקומית. לאחר מכך הוא שיחק בקבוצות מצרפת וקרואטיה. במסגרת זו הוא זכה בתואר אלוף צרפת ותוארים נוספים.

לברוב המשיך בהופעות במסגרת נבחרת חבר המדינות ורוסיה. במסגרת זו הוא השתתף בסך הכול ב-5 משחקים אולימפיים.

לאחר סיום הקריירה הספורטיבית לברוב חזר לרוסיה. הוא מתגורר במוסקבה ומכהן בתפקיד בכיר בפדרציה הרוסית לכדוריד.

==הופעות אולימפיות==
לברוב השתתף ב-5 משחקים אולימפיים. השתתפות הראשונה הייתה בסיאול 1988 ובה קבוצתו זכתה במדליית זהב. במשחקים של שנת 1992 ושל שנת 2000 לברוב זכה במדליית זהב נוספות. במשחקים שהיו בשנת 1996 נבחרת רוסיה זכתה רק במקום החמישי, אך לברוב היה בין הספורטאים הבולטים. בשנת 2004 בגיל 42 לברוב השתתף בפעם החמישית ואחרונה במשחקים אולימפיים. יחד עם קבוצתו הוא זכה במדליית ארד.

==קישורים חיצוניים==

קטגוריה:אלופים אולימפיים מברית המועצות
קטגוריה:אלופים אולימפיים מרוסיה
קטגוריה:נושאי דגל רוסיה באולימפיאדה
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת אטלנטה (1996)
קטגוריה:משתתפי אולימפיאדת ברצלונה (1992)
קטגוריה:משתתפי אולימפיאדת סיאול (1988)
קטגוריה:משתתפי אולימפיאדת סידני (2000)
קטגוריה:שחקני כדוריד סובייטים
קטגוריה:שחקני כדוריד רוסים
קטגוריה:רוסים שנולדו ב-1962
קימברלי (אוסטרליה)

נהר בקימברלי
קימברלי (באנגלית: Kimberley) הוא האזור הצפוני ביותר מבין תשעת האזורים המרכיבים את אוסטרליה המערבית. גבולות האזור הם הים ההודי ממערב, ים טימור בצפון, מדבר החול הגדול ומדבר טאנאמי שבאזור פילבארה מדרום, והטריטוריה הצפונית ממזרח.
האזור נקרא על שמו של מזכיר המדינה לענייני מושבות בממשל הבריטי ג'ון וודהאוס (1826–1902), הרוזן הראשון מקימברלי.

== היסטוריה ==
קימברלי היה האזור המיושב הראשון ביבשת אוסטרליה עם הגעת האדם לשם לפני 41,000 שנה, ככל הנראה דרך קבוצת האיים המוכרת היום כאינדונזיה.

== דמוגרפיה ==
אוכלוסיית קימברלי מונה כ-41,000 תושבים, וגדלה ב-4.8% בשנה בממוצע, בערך פי 3 מכלל אוסטרליה המערבית.
תושבי האזור פזורים בצורה אחידה על פני האזור למעט 3 ערים מרכזיות בהן למעלה מ-2,000 תושבים: ברום (15,000), דרבי (3,600) וקונונורה (5,000) שאר התושבים פזורים בעיירות קטנות הממוקמות על הדרכים.
33% מתושבי האזור הם אבוריג'ינים.

== פוליטיקה ==

== גאוגרפיה ==
פארק לאומי בקימברלי {{ש}}בתמונה ניתן לראות את השכבות מהן מורכבת אבן החול האופיינית למקום.
אזור קימברלי משתרע על שטח של כ-423,517 קילומטר רבוע, (שטח הגדול פי 19 משטחה של מדינת ישראל ופי 3 משטחה של אנגליה.)
בצפון קימברלי קיים רכס הרים תלול ומחורץ העשוי אבן גיר, שתלוליותיו האופייניות נוצרו על ידי חריצת רוחות המונסון את ההרים. בקצהו הדרומי של האזור משתנים פני השטח והופכים להיות רמה ירוקה האופיינת לאזורים טרופיים ומשמשים לרעיית בקר. באזור זה הקרקע עשויה אבן חול רכה, הנתונה לסחופת גשמים רבה, דבר הגורם להצפות כבישים תכופות. מרבית שטחי החוף בצפון האזור קשים לרחצה עקב היותם מסולעים, וניתן למצוא שם מפלים רבים, בהם מפלי מיצ'ל הידועים. מערב האזור נוח יותר וניתן לגשת לחוף, אולם גם שם ייתכנו שינויי גאות ושפל משמעותיים.

===אקלים===
האקלים של קימברלי הוא אקלים טרופי ו-90% מהמשקעים יורדים בעונה הרטובה הקצרה שבין חודש נובמבר לאפריל. כמות המשקעים השנתית היא הגבוהה במערב אוסטרליה. בעונה היבשה, ממאי עד אוקטובר, רוחות דרום מזרחיות גורמות לימים חמימים ושטופי שמש וללילות קרירים. מאז 1967 נרשמו עליות חדות של עד 250 מ"מ גשם בשנה באזור כולו, ומחקרים שבוצעו לאחרונה מצביעים על הזיהום המוגבר באסיה כגורם המרכזי לתופעה זו ולא ההתחממות הגלובלית. בשנים 1997 ו-2000 ירדו באזור גשמים כבדים במיוחד שגרמו להצפות קשות ושיבושי תנועה קשים במיוחד.

קימברלי הוא אחד האזורים החמים ביותר באוסטרליה עם טמפרטורה שנתית ממוצעת של C° 27.

=== קו החוף ===
קו החוף הצפוני של קימברלי מפורץ מאוד וההרים גולשים לתוך הים, הנהרות נשפכים לים במפלים קוצפים ובמרבית המקומות אין גישה ישירה לים. החוף המערבי מעט יותר נגיש לכלי רכב אולם גם שם תופעת הגאות והשפל משפיעה מאוד על קו החוף וישנה נסיגה משמעותית.
קיימים מספר חופים המאפשרים גישה קרובה לקו המים, חלקם בתשלום. חופי אזור קימברלי מתאפיינים בחול לבן וים כחול ובתולי.

==כלכלה==

== ראו גם ==
* גדר הארנבים האוסטרלית
* אוסטרליה המערבית 
* תוכנית קימברלי

== קישורים חיצוניים ==

* 
* 
* 

קטגוריה:אוסטרליה המערבית: גאוגרפיה
ילדים (אלבום)

ילדים הוא אלבום שירי ילדים מאת אריק איינשטיין ושם טוב לוי (אשר זכה לקרדיט "שמי לוי" על עטיפת האלבום). האלבום יצא בשנת 1976.

האלבום מכיל שירי ילדים ישנים שעיבד שם טוב לוי, וכן שירי ילדים שהולחנו בידיו.

שיר אחד עיבד והלחין יוני רכטר, "מה עושות האיילות", למילותיה של לאה גולדברג. ביצוע זהה מופיע גם באלבום האהבה פנים רבות לה של איינשטיין ורכטר שיצא באותה שנה.

== רשימת רצועות ==

בקלטת המקורית (1976): צד א': שירים 1–8, צד ב': שירים 9-13בדיסק (2012): צד א': שירים 1–6, צד ב': שירים 7–12, תוספות: שירים 14–16

==קרדיטים==
*שירה: אריק איינשטיין
*עיבודים, הפקה מוזיקלית, קולות וחליל: שם-טוב לוי
*קלידים, פסנתר, קולות ועיבוד (שירים 3,15,16): יוני רכטר
*גיטרה בס וקולות רקע (שירים 3,15,16): אלון אולארצ'יק
*תופים (שירים 3,15,16): מאיר פניגשטיין
*גיטרות (שירים 3,15,16): יצחק קלפטר
*גיטרה בס: איתן גדרון
*פסנתר: אלונה טוראל (שירים 1,2,8,9,10,12) ואבנר קנר (שירים 2,4,5,7,11)
*גיטרות: חיים קריו (שירים 1,2,4,6,8,9,10,12) ושלמה יידוב (שירים 5,7,11)
*תופים: אהרלה קמינסקי, מאיר ישראל
*טכנאי הקלטה: טומי פרידמן
*עיצוב עטיפה: דוד טרטקובר

== עיבודים לשירים שהופיעו גם באלבומי סולו אחרים של אריק איינשטיין ==
* עיבוד (שירים 3,15,16): יוני רכטר - מתוך האלבום האהבה פנים רבות לה 1976
* עיבוד (שיר 14): רוב האקסלי - מתוך האלבום שירי ילדים 1971

==קישורים חיצוניים==

* [https://www.discogs.com/Arik-Einstein-אריק-איינשטיין-Shemi-Levy-שמי-לוי-Children-ילדים/release/6451229 האלבום] באתר Discogs

== הערות שוליים ==

קטגוריה:אלבומי 1976
קטגוריה:אלבומי אריק איינשטיין
קטגוריה:אלבומי שם טוב לוי
קטגוריה:אלבומים משותפים
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי מוזיקה לילדים
קטגוריה:אלבומי חברת פונוקול
IMS/DB

IMS/DB הוא בסיס נתונים היררכי של חברת IBM. האותיות IMS הן ראשי תיבות של Information Management System. ניתן להשתמש ב IMS תחת מערכת הפעלה z/OS על מחשבי המיינפריים של החברה. בסיס הנתונים IMS פותח ב 1966 עבור תוכנית אפולו, תוכנית חלל של ארצות הברית. בסיס הנתונים שפותח עבור תוכנית אפולו נקרא (Data Language Interface (DL/I. הוא היה בסיס נתונים עם פונקציונליות חלקית. ב DL/I השתמשו מאוחר יותר תחת מערכות הפעלה DOS/VSE, ששירתו ארגונים קטנים. IMS הוא בסיס נתונים בעל פונקציונליות מלאה, ששימש בעבר ומשמש גם היום ארגונים המשתמשים במערכות ההפעלה המיועדות למחשבי מיינפריים גדולים, כלומר: מערכות הפעלה MVS, OS/390 ו z/OS ומערכות הפעלה שקדמו להן. 

לאחר שחברת IBM פיתחה את בסיס הנתונים DB2, הוא נעשה בסיס הנתונים האסטרטגי של החברה. DB2 הוא בסיס נתונים יחסי. המודל של בסיסי נתונים יחסי הוא הנפוץ בשוק. החברה הודיעה על הפסקת פיתוחים חדשים ב IMS/DB והמשך תמיכה בתחזוקת בסיס הנתונים וביצוע הרחבות פונקציונליות הכרחיות. למרות זאת ארגונים רבים המשיכו וממשיכים להשתמש בבסיס הנתונים בכלל ביצועיו הטובים. הביצועים הטובים באו לידי ביטוי במערכות גדולות.
במקביל לפיתוח בסיס הנתונים פותח גם שרת יישומים שנקרא IMS/DC. השילוב בין שני המוצרים טוב, למרות זאת ארגונים רבים העדיפו להשתמש ב IMS/DB ביחד עם מוניטור הטרנזקציות CICS.
==בישראל==
פלח השוק של IMS/DB בישראל קטן יחסית לחלקו בעולם. בישראל נפוץ יותר מתחרהו בסיס הנתונים הרישתי Adabas של חברת Software AG.
== ראו גם ==
* IMS/DC
* CICS
* DB2
* z/OS

==קישורים חיצוניים==
<div style="direction: ltr;">
* [http://idcp.marist.edu/pdfs/ztidbitz/22%20zTidBits%20(IMS_Then&ToDay).pdf IMS Then and Today] , IDCP
</div>
קטגוריה:מערכות לניהול מסדי נתונים
זיהוי פלילי במחשבים

זיהוי פלילי במחשבים (ידוע כפורנזיקס; מאנגלית: Computer forensics) היא ענף בזיהוי פלילי העוסק במציאת ראיות משפטיות במחשבים ובאמצעי אחסון דיגיטליים. מטרת הענף היא זיהוי, חילוץ, שימור, שחזור, ניתוח והצגת עובדות והנחות שונות אודות המידע.

אף על פי שחקירה זו מזוהה בעיקר עם הפללת עבריינים על ידי המשטרה, שיטות ועקרונות מהענף משמשים רבות גם במרחב הקיברנטי בתחום אבטחת המידע, ובזירה האזרחית - למשל לשם שחזור קבצים שנמחקו ממערכת הקבצים, כן לשימושים שונים של חברות האנטי-וירוס.

==סקירה==
אמצעי מדיה דיגיטלית שונים עשויים להיות מושא לחקירה
עם התגברות התפוצה של מחשבים אישיים בתחילת שנות השמונים, גבר גם ניצולם לצרכים פליליים כמו הונאה, גנבת כסף וריגול תעשייתי וצבאי. בתקופה זו, זכו להכרה פשעי מחשב חדשים (האקינג), כמו גם הצורך לזהותם. ענף חקירת פשעי המחשב התפתח בתקופה זו כשיטה לשחזור ולחקירת ראיות דיגיטליות לצרכים משפטיים. מאז, היקף הפשיעה גדל במהירות (בין השנים 2002 ל- 2003 נרשמה עליית מדרגה משמעותית של כ- 67%) וכיום הענף עוסק בחקירת מגוון רחב של עבירות, לרבות פורנוגרפיית ילדים, הונאה ממוחשבת, רצח ואונס. כמו כן, נעשה שימוש בשיטות החקירה גם לצרכים אזרחיים וצבאיים כאמצעי גילוי אלקטרוני (eDiscovery).

בפועל, שיטות הזיהוי והידע המקצועי נועדו להסברת המצב הנוכחי של אמצעי דיגיטלי אחד או יותר (זיכרון המחשב, דיסק קשיח, תקליטור ואף הודעת דואר אלקטרוני או קובץ תמונה), שלעיתים מקיימים ביניהם יחסי גומלין.

==ראו גם==
* Indicator of compromise

==קישורים חיצוניים==
* 
== הערות שוליים ==

קטגוריה:זיהוי פלילי
קטגוריה:פשעי מחשב
קטגוריה:אבטחת מחשבים
קטגוריה:אבטחת מידע
קטגוריה:מחשוב: חוק ומשפט
שרון רז

שרון רז (נולד ב-2 בנובמבר 1968) הוא אדריכל ואמן ישראלי, העוסק בצילום ותיעוד מבנים ותיקים ונטושים בישראל.

==חייו==
רז נולד וגדל בפתח תקווה. אמו עבדה במשרד אדריכלים ועסקה בתכנון בתי מגורים. רז למד אדריכלות במכללת הסביבה - סדנא לעיצוב ואדריכלות בהנהלת אליעזר פרנקל, בתל אביב, ובגלאזגו סקול אוף ארט בסקוטלנד. לאחר לימודיו עבד כאדריכל עד שנת 2004, לאחר מכן פרש ועבר לעבוד בתחום אחר. רז מצלם מבנים ישנים ונטושים בישראל ובין השנים 2005 ו-2010 פרסם את תצלומיו באתר האינטרנט "אדריכלות נעלמת", הכולל כ-12 אלף תצלומים. תצלומים מאוחרים יותר, משנת 2007 והלאה, מתפרסמים בבלוג "נטוש". ב-2011 הקים את "עמותת נטוש לתיעוד מבנים ותיקים ונטושים בישראל". ב-2014 הגיע מספר התמונות שפרסם ל-50,000.

במהלך השנים הציג מספר תערוכות המציגות מבנים נטושים ברחבי ישראל, כשהבולטת בהם היא התערוכה שהציג בגלריה בבית עמותת האדריכלים ועסקה בבתי קולנוע נטושים.

רז מרצה אודות צילומיו ושימור מורשת הבנויה על ידי צילום במגוון מסגרות החל משנת 2014.

בנובמבר 2020 יצא לאור ספר האמן הראשון של רז, בשם ״נטושים״ - הספר מכיל 240 עמודים, 224 תצלומי צבע, פתח דבר, ומאמר של פרופ׳ אדר׳ אמנון בר אור.

נכון ל-2017, רז היה נשוי פעמיים, ואב לשניים.

==תערוכות יחיד==
* מבנים בסכנת הכחדה, מרכז באוהאוס, תל אביב, 2007, אוצרת: אלה גורן.
* היכלות נטושים/שרון רז, תיעוד בתי קולנוע נכחדים בישראל, גלריית בית האדריכל, יפו, 2013, אוצר: אדריכל ערן טמיר- טאוויל.
*אדריכלות נעלמת בפתח תקווה, גלריית הקומה השנייה, פתח תקווה, 2014.<ref></ref>
*נאלמים, גלריית בית דרור, קיבוץ עינת, 2021.

==קישורים חיצוניים==
* 

* [http://sharonraz.wordpress.com/ הבלוג נטוש] של שרון רז.
* [http://www.disappearing-architecture.co.il/about_me.html על שרון רז] באתר האינטרנט אדריכלות נעלמת.
* 
* 

==הערות שוליים==

קטגוריה:צלמים ישראלים
קטגוריה:אדריכלים ישראלים
קטגוריה:ישראלים שנולדו ב-1968
סנטיאגו דל אסטרו

סנטיאגו דל אסטרו (בספרדית: Santiago del Estero) היא בירת פרובינציית סנטיאגו דל אסטרו בארגנטינה. במפקד בשנת 2001 היו בעיר 244,733 איש. העיר ממוקמת על גדות נהר דולסה. העיר נמצאת במרחק של 1,042 ק"מ צפון-צפון-מערבית לבואנוס איירס, בירת ארגנטינה.

סנטיאגו דל אסטרו היא העיר העתיקה ביותר בארגנטינה שנוסדה על ידי מתיישבים ספרדים ונשארה כשהייתה, וההערכה היא שהיא בת 460 שנים בערך. בהתאם לכך היא מכונה בספרדית "מדרה דה סיודדס" (Madre de Ciudades, בעברית: "אם הערים"). למרות שזו העיר העתיקה בארגנטינה, היא משמרת מעט מאוד מהארכיטקטורה הקולוניאלית הספרדית, למעט מספר כנסיות.

סנטיאגו דל אסטרו ואזורה הם ביתם של כ-100,000 דוברי קצ'ואה, שפתם של בני האינקה, מה שהופך אותה למרכז הדרומי ביותר של דוברי השפה.

==היסטוריה==
סנטיאגו דל אסטרו דל נואבו מאסטרסגו נוסדה ב-25 ביולי 1553 על ידי פרנסיסקו דה אגירה (אם כי יש היסטוריונים הטוענים שנוסדה ב-1550).

העיר הייתה בירתו של האינטנדנט של סן מיגל דה טוקומאן במהלך התקופה של מלכות המשנה של ריו דה לה פלטה, והמושב הראשון של הבישוף שלה, אשר הועברו בהמשך לסלטה וקורדובה בהתאמה.

ב-1817 התרחשה באזור רעידת אדמה שגרמה לנזק חמור בעיר.

בנייתו של סכר קירוגה הקרוב (על נהר דולסה), הקלה על מחסור המים הכרוני בעיר ודרבנה את גדיל, החקלאות המקומית שהתבססה על כותנה וזיתים.

==חינוך==
בעיר ממוקמות האוניברסיטה הלאומית של סנטיאגו דל אסטרו, שנוסדה ב-1973, והאוניברסיטה הקתולית של סנטיאגו דל אסטרו, שנוסדה ב-1960.

==תחבורה==
נמל התעופה סנטיאגו דל אסטרו ממוקם כ-6 ק"מ מצפון לעיר ומשרת אותה.

==קישורים חיצוניים==

* 
* 

קטגוריה:סנטיאגו דל אסטרו: ערים
קטגוריה:פרובינציות ארגנטינה: ערי בירה
קטגוריה:יישובים שהוקמו במאה ה-16
Unconditionally

Unconditionally (בעברית: ללא תנאים) הוא הסינגל השני מתוך אלבום האולפן הרביעי Prism, של הזמרת האמריקאית, קייטי פרי, והחמישי באלבום מבחינה כרונולוגית. הוא נכתב על ידי פרי יחד עם ד"ר לוק, מקס מרטין, וסירקוט, והופק על ידי השלושה. הסינגל הופץ ב-16 באוקטובר 2013, טרם יציאת האלבום. בתאריך יציאת האלבום, ה-22 באוקטובר 2013, הופץ הסינגל דיגיטלית. פרי הופיעה עם השיר בטקסי ה-EMA ו-AMA לקידומו, אומנם השיר הגיע למקום ה-14 במצעד בילבורד. הסינגל הגיע למקום ה-9 במצעד שירי הפופ של בילבורד, ובכך הפך לשיר ה-13 של הזמרת שנכנס לעשירייה הראשונה במצעד זה.

ב-18 באוקטובר הופץ סרטון ליריקה לשיר, בכיכוב השחקנית ג'אנל שרטקליף והדוגמנית האנדרוגנית אריקה לינדר, כסמל לאהבה חסרת תנאים.

הקליפ הרשמי עלה לחשבון היוטיוב של הזמרת ב-19 בנובמבר 2013. בסרטון קיימות מספר סצנות המבטאות אהבה ללא תנאים, כמו אם מחזיקה את תינוקה, וזוגות מחובקים. במאי הקליפ הסביר בריאיון כי האהבה עלייה קייטי מדברת היא "כמו כוח טבע, סערה אפית וסופה", וזה דבר שרצה להנציח בקליפ.

מילות השיר מדברות על קבלת מגרעות אדם אהוב, במצב של אהבה חסרת תנאים. השיר זכה לביקורות חיוביות ממבקרים. קליפ השיר צבר למעלה מ-500 מיליון צפיות.

== קישורים חיצוניים ==
* 

==הערות שוליים==

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קייטי פרי
קטגוריה:שירים שהופקו על ידי ד"ר לוק
קטגוריה:שירים שהופקו על ידי מקס מרטין
קטגוריה:שירים שהופקו על ידי סירקט
קטגוריה:סינגלים בהוצאת קפיטול רקורדס
ח'ונסו

ח'וֹנסוּ היה אל הירח המצרי בתקופת מצרים העתיקה. פירוש שמו הוא "נוסע" וייתכן ששמו קשור למסעות הירח על פני השמים בלילה. יחד עם האל תחות הוא מסמל את מעבר הזמן. ח'ונסו סייע ביצירת חיים חדשים בכל היצורים החדשים. הוא היה חלק מהשלישייה האלוהית של תבאי עם אביו האל אמון ואמו האלה מות. במקדש קום אומבו סגדו לו יחד עם האל התנין סבכ, אל הפריון ויוצר העולם והאלה חתחור.

חלק מתפקידיו היה גם להגן מפני חיות הבר, להעצים את הגבריות של הגברים, ולסייע בריפוי. האמונה הייתה שכשח'ונסו גורם לחצי הסהר לזרוח, נשים נכנסות להריון והבקר הופך לפורה.

ח'ונסו מתואר בדרך כלל כמומיה עם סמל של ילדות: פאת שיער, ועם שרשרת "מנית" על צווארו. בידיו הוא מחזיק מטה ושוט. יש לו קשרים הדוקים עם ילדיהם של אלים אחרים כמו הורוס ושו. לעיתים הוא מתואר כשראשו הוא ראש בז כמו הורוס שאתו הוא מזוהה כמגן ומרפא. על ראשו הוא נושא את גלגל החמה וחצי סהר.

ח'ונסו מוזכר בכתבי הפירמידה מתקופת הממלכה הקדומה השושלות החמישית והשישית המאות ה-26 עד ה-23 לפנה"ס, וכן בכתבי ארון הקבורה מתקופת הביניים הראשונה המאה ה-22 לפנה"ס. אבל עיקר חשיבותו של האל החלה בתקופת הממלכה החדשה, אז הוא תואר כ"אל הגדול מכל האלים". חלק מהמקדש הגדול בכרנך הוקדש לאל זה. על אחד הקירות במקדש הוא מתואר כנחש גדול המפרה את הביצה הקוסמית בבריאת העולם.

המוניטין של ח'ונסו כמרפא התפשטה גם מחוץ למצרים. המלך תלמי הרביעי לאחר שנרפא ממחלתו קרא לעצמו: "אהובו של ח'ונסו שהגן על הוד מלכותו וגרש את הרוחות הרעות"

פולחן לאל ח'ונסו התקיים באדפו, ממפיס והיביס. אחד מחדר הפולחן סביב הדביר במקדש אדפו הוקדש לאל ח'ונסו.

ח'ונסו החליף בהדרגה בתקופת הממלכה התיכונה בתבאי את אל המלחמה מונטו כבנה של האלה מות, הסיבה לכך הייתה הבריכה בצורת חצי סהר במקדש של האלה מות בכרנך, האל אמון אמץ אותו כבנו. עליית החשיבות של תבאי הביאה לעלייה בחשיבות של האל אמון ובהתאם לכך מות הפכה להיות אשתו.

== גלריה ==
{| align=center
|<gallery widths="220px" heights="180px" perrow="4">
Medinet Habu Ramses III5.JPG|ח'ונסו על קיר מקדש המתים של רעמסס השלישי במדינת האבו
Karnak Khonsou 080501 c.jpg|מקדש ח'ונסו בכרנך
</gallery>
|}

== ראו גם ==
* אלוהויות במצרים העתיקה
* אל ירח

==קישורים חיצוניים==

* 
* [http://www.touregypt.net/featurestories/godkhonsu.htm Khonsu, The Lunar God who Came to Greatness] באתר touregypt

קטגוריה:אלים מצריים
קטגוריה:אלי ירח
רבי שמעון בן יהוצדק

רבי שמעון בן יהוצדק היה תנא מדור האחרון ויש סוברים שגם השתייך לדור הראשון של האמוראים.

עשרות ממאמרי רבי שמעון בן יהוצדק צוטטו על ידי תלמידו רבי יוחנן<ref>יש ספק האם באמת היה רבו.</ref>.

== זיהויו ==
ישנה מחלוקת האם רבי שמעון בן יהוצדק היה אמורא ארץ ישראלי מהדור הראשון ורבו של ר' יוחנן<ref>חנוך אלבק, מבוא לתלמודים, עמ' 161</ref> או תנא בדור האחרון.

ויש אומרים שהיו שני אנשים בשם זה, אחד תנא ואחד אמורא.

== סיפורי ר' שמעון בן יהוצדק ==
במסכת שמחות מובא מעשה פטירתו בעיר לוד ואחיו יוחנן בן יהוצדק, בא מארץ הגליל התאחר בבואו עד אחר שכבר ש"סתמו עליו את הגולל" וכיוון שהתייחסו ככהנים באו בשאלה אם הוא רשאי להיטמא לאחיו אחר שכבר קברוהו, תשובת החכמים הייתה שאסור לו להיטמא אלא יפתחו את הקבר ויראה את פני אחיו מרחוק בלבד בלי להיטמא לו.

מסופר במסכת סנהדרין שכאשר הלך בדרך יחד עם רבי חייא בר זרנוקי וריש לקיש, ריש לקיש טבע את הפתגם הידוע "הלב יודע אם לעקל אם לעקלקלות".

מובא בירושלמי כי שמעון בן יהוצדק היה משתבח בקפיצותיו שבשמחת בית השואבה.<ref>מסכת סוכה פ"ה ה"ד.</ref>

== קישורים חיצוניים ==
* 

==הערות שוליים==

קטגוריה:הדור החמישי לתנאים
קטגוריה:אמוראים כהנים
קטגוריה:כהנים בתקופת המשנה
קטגוריה:הדור הראשון לאמוראי ארץ ישראל
קטגוריה:דור המעבר לאמוראי ארץ ישראל
קטגוריה:תלמידי רבי יהודה הנשיא
קטגוריה:לוד: רבנים
אליהו בן חיים

הרב אליהו בן חיים (נולד ב-1940) הוא ראש ישיבה ודיין אורתודוקסי ספרדי, אב בית הדין "מקור חיים", ומנהיג בולט בקהילה הספרדית בניו יורק. ראש ישיבה בישיבת רבנו יצחק אלחנן.

== תולדותיו ==
הרב בן חיים עם בן-גוריון ושמעון פרס
נולד בארץ ישראל. אביו סאלח בצלאל עלה מאיראן ואמו שמחה נולדה בגאורגיה. למד בישיבת פורת יוסף מפי ראש הישיבה הרב עזרא עטיה, הרב בן ציון אבא שאול והרב עובדיה יוסף. הוכר כעילוי ובגיל 17 נסמך להוראה ולדיינות בידי ראש הישיבה.

כבחור בן עשרים, התמנה בשנת 1962 כר"מ בישיבת בית הרש"ל בירושלים, וכעבור חמש שנים הפך לראש הישיבה. בשנת 1973 החל ללמד בסמינר למורים על שם הרא"מ ליפשיץ.

בשנת 1975 נשלח לשמש כרב בקהילה היהודית בטהראן שבאיראן מטעם הסוכנות היהודית. בעת המהפכה האיראנית בשנת 1979 היגר לארצות הברית עם משפחתו והתמנה כרב קהילת המשהדים הגדולה בקווינס שלימים העתיקה את מקומה לגרייט-נק, לונג איילנד.

בשנת 1993 החל ללמד כר"מ בישיבת רבנו יצחק אלחנן (ישיבה יוניברסיטי) וחמש שנים מאוחר יותר התמנה כראש ישיבה.

הרב בן חיים עוסק בצרכיה הרוחניים של הקהילה היהודית, נישואין, גיטין, גיורים, בית דין לדיני ממונות, וכן במתן הכשר "מהדרין" לבתי עסק בניו-יורק וסביבתה.

<gallery>
תמונה:Eliyahu Ben Chaim with Lubavitcher Rebbe.JPG|הרב בן חיים עם האדמו"ר מחב"ד בחלוקת הדולרים
תמונה:Eliyahu Ben Chaim with Yitzchak Shamir.JPG|עם ראש ממשלת ישראל יצחק שמיר
תמונה:Eliyahu Ben Chaim with Ariel Sharon (2).JPG|עם ראש ממשלת ישראל אריאל שרון
תמונה:Rabbi ben chaim with rabbi amar.jpg|מקבל את פניו של הרב שלמה משה עמאר
</gallery>

== קישורים חיצוניים ==

* [http://www.yutorah.org/Rabbi_Eliyahu_Ben-Chaim אליהו בן חיים] באתר ישיבה יוניברסיטי
* [http://www.badatzqueens.org/ אתר הכשרות של הרב]
* 
* [http://www.kosherswitch.com/live/halacha/endorse הרב בן חיים] ברשימת רבנים המוצגים על ידי חברת KosherSwitch כמי שתמכו או סייעו לפיתוח המוצר

קטגוריה:ניו יורק: אישים
קטגוריה:סגל ישיבה יוניברסיטי
קטגוריה:רבנים חרדים אמריקאים
קטגוריה:בוגרי ישיבת פורת יוסף
קטגוריה:אבות בתי דין
קטגוריה:ראשי ישיבה בישיבה יוניברסיטי
קטגוריה:אמריקאים שנולדו ב-1940
מוזיאון בית השומר

שלט עורך דין של ישראל שוחט
מוזיאון בית השומר הוא מוזיאון לתולדות ארגון "השומר", התפתחות כוח המגן בארץ ישראל, וההתיישבות בגליל ובאצבע הגליל הפועל בכפר גלעדי. מופעל על ידי יחידת המוזיאונים של משרד הביטחון וקיבוץ כפר גלעדי ומוכר כאתר מורשת של מדינת ישראל על ידי המועצה לשימור אתרי מורשת בישראל ועל ידי תוכנית ציוני דרך. בסמוך למקום נמצאת חלקת אנשי השומר בבית הקברות כפר גלעדי - תל חי.

== היסטוריה ==
המוזיאון הוקם על ידי אנשי "השומר", ובראשם מאיר ספקטור, רחל ינאית בן-צבי ונחום הורביץ בשנת 1969 במטרה להציג את תולדותיהם של ארגון "השומר" והארגון ממנו צמח, "בר גיורא", ואת תפקידיהם בהתיישבות, בגיוס נשק ובהגנת היישוב. מבנה המוזיאון תוכנן כמעין מגדל שמירה על צלע ההר הצופה לעבר אצבע הגליל וחצר תל חי. 

אוצר המוזיאון ותצוגתו כוללים מסמכים היסטוריים, צילומים, דגמים ובהם ה"מדאפה" (בערבית: חדר האורחים) שבהם התקבלו תושבי האזור וחדרם של מניה וישראל שוחט, דיוראמה אור-קולית, חיזיון אור-קולי, מבחר כלי נשק, דגלים ופריטי לבוש של חברי "השומר". בחדר הנצחה מוצגים קורות חייהם של חברי "השומר", ובאגף אחר מוצגות עבודותיה של הפסלת בתיה לישנסקי בת דורם של אנשי "השומר". במוזיאון מוצג גם סיפורן של הנשים חברות "השומר", שיצאו למאבק על שוויון חובות וזכויות בארגון וביססו בכך תקדים ודגם לחיקוי.

בין המוצגים במוזיאון נמצאים דגלו המקורי של הארגון ועליו סיסמתו , הרובה של יוסף טרומפלדור, אותו קיבל מאנשי "השומר" עם הגיעו להגנה על תל חי, וספרים על תולדות "השומר" וחבריו, בהם "יזכור" שראה אור בשנת 1916.

משנת 2008 פועל המוזיאון במתכונת חדשה, לאחר שיפוצו במלאת מאה שנים לייסוד "בר גיורא". התצוגה החדשה נוצרה בעיצובו של האדריכל אורי אברמסון ובשיתוף עם עמותת מורשת "השומר". את התצוגה מלווה מוזיקת רקע שנכתבה ובוצעה על ידי [https://soundcloud.com/avinoamg/jrucktdmqwz6?utm_source=clipboard&utm_campaign=wtshare&utm_medium=widget&utm_content=https%253A%252F%252Fsoundcloud.com%252Favinoamg%252Fjrucktdmqwz6 אבינעם גולן]. המבקרים עוברים בין תחנות שונות ומפעילים סרטוני מולטימדיה, בין השאר של הצלם יעקב בן דב, המראים את תקופת העלייה השנייה, וברקע מוקראים מכתבים שכתב איש "השומר" למשפחתו.

==קישורים חיצוניים==

*[http://www.kfar-giladi.org.il/cgi-webaxy/item?177 בית השומר], באתר כפר גלעדי
*[http://www.hadarmorim.co.il/publisher.asp?id=560 מוזיאון בית השומר], באתר "חדר מורים"
*[http://www.mod.gov.il/pages/heritage/hashomer.asp פתיחת תצוגה חדשה מוזיאון בית "השומר"], באתר משרד הביטחון
*[https://youtu.be/_SIhgYA4SRQ?t=2m8s סרט תעוד נדיר של מקימי ארגון השומר משנות ה-30]

==הערות שוליים==

בית השומר
בית השומר
קטגוריה:אתרי מורשת במחוז צפון
קטגוריה:הגליל העליון: מוזיאונים
קטגוריה:מועצה אזורית הגליל העליון
קטגוריה:תל חי
קטגוריה:הנצחת יוסף טרומפלדור
קטגוריה:כפר גלעדי
IMS/DC

IMS/DC הוא רכיב בשרת היישומים לניהול תנועות IMS הפועל על מחשבים מרכזיים של חברת IBM תחת מערכת ההפעלה z/OS ומערכות הפעלה שקדמו לה. IMS/DC פותח ב 1966 עבור תוכנית אפולו, תוכנית חלל של ארצות הברית. במקביל לפיתוח IMS/DC פותח גם בסיס נתונים שנקרא IMS/DB. השילוב בין שני המוצרים שפותחו באותו מרכז פיתוח הוא מוצלח. IMS/DC, מצליח פחות ממתחרהו CICS. פלח השוק של CICS הוא כ 70% ושל IMS/DC כ 20%.

== ראו גם ==
* CICS
* IMS/DB
* z/OS
* שרת יישומים
* תווכה מוכוונת מסרים
* Tuxedo

==קישורים חיצוניים==
* 
<div style="direction: ltr;">
* [http://idcp.marist.edu/pdfs/ztidbitz/22%20zTidBits%20(IMS_Then&ToDay).pdf IMS Then and Today] , IDCP
</div>

קטגוריה:ערכים שבהם תבנית בריטניקה אינה מתאימה
קטגוריה:תווכה
קטגוריה:תוכנות מבית IBM